應明德

應明德（），字在明，號養虚，浙江台州府臨海縣人，民籍，明朝政治人物。

 生平 
嘉靖二十二年（1543年）癸卯科浙江鄉試第五十五名舉人。嘉靖三十二年（1553年）中式癸丑科會試第一百八名，二甲第三十名進士。都察院观政，三十三年授刑部云南司主事，杨继盛弹劾嚴嵩入狱，感染重病，應明德极力为其照顾看视。历升员外、兵部武选司郎中，出知湖广黄州府，卒于官，祀鄉賢祠。子應汝稼，萬曆七年舉人，知沔陽州《臨海县志》：应明德字在明，号养虚，嘉靖癸卯荐于乡，癸丑二甲进士，甲寅授刑部云南司主事。时杨椒山劾严嵩父子受杖下狱，是年夏狱疫大作，杨公染病危殆间，提牢主事曹天祐江西人，嵩之黨，必欲置之死。适公继当视狱，亲至杨公枕侧抚摸存问，检医药，视饮食，说堂出之老监，遷置外库。尚书何鳌虽系嵩门生，亦不能难。侍郎王学益，嵩姻姬也，聞之怒曰：此何用我为？或謂公當往謝，公曰：夫夫也，岂其以余为非人者，勿恤。益问候杨公自如。椒山狱中報之以書，曰：“癸丑春，杨子以狂直斥奸，受杖下狱，时当事附势樹威，并施螯毒，即平昔把臂者亦落井下石，献谄权门，盖自杖死方甦后骨肉尽脱，股筋断落，脓血涌脹。又日夜笼柙，痛不得抚，痺不得摇，药饵断绝，饮食阻抑，使命不在天，则不或永年久矣。越三月，改系于小請室，虽幸脱笼柙，然卑湿狭隘，臭秽幽暗，昼不见日，夜不见星，邪溷之气，填塞五内，此固病之所由积也。至甲寅夏四月，狱疫大作，死者枕籍为伍，遂染病而不可药。提牢者之殘毒又如初入狱然，吏卒皆以必死惜之，至有相与泣下者。迨五月，幸代之者我养虚公也。乃检医药，视饮食，察形脉，候寒热，临榻抚摩，存问旁午，有逾骨肉。且说堂出予老监，迁于外库，复维持保护，周悉备至，故杨子得有今日，皆养虚赐之耳。夫舍己拯人，义莫重焉。生死骨肉，恩其隆焉。締交于囚奴之中，而援之切，情莫笃焉。士感知己，怀此罔极，夫人能不以生死利害动其心，然后可以干天下之事，但养之不豫，而见道未明者，则好义之心不胜其趋利避害之心，养虚之怜我实义气之由衷，死生不能眩其志，利害不能易其谋，推此而于天下之事，又何所不可为也。呜呼！人情每好其同己，而恶其异己，故欲知己之人品当于好恶我者观之，然因己所好所恶之人，亦可自考其人品之何，若杨子不以生死利害动其心，为天下除谗贼，养虚不以生死利害动其心，为天下全善类，其相好之情固可以自信，而相同之心则责相终始，继自今养虚果終为善人也。则其好我者当以之为幸，不然可羞也已。杨子果终为善人也，则养虚之好之者当以之为喜，不然可悔也已。是养虚必不贻杨子之羞，然后为施恩于有终；杨子必不贻养虚之悔，然后为报施于无斁。一时意气之相与，实终身人品之攸关，可不慎乎！”次年冬当论报，公走白尚书曰：公当力争，毋令天下后世以卖法骂廷尉。日数反，尚书难之，公退欲自具草救，不果，作诗以吊之，有曰“市曹闻说僇言官，公論须当属盖棺。汝与谁人游地下，我将何面立朝端。”时论壮之。官终黄州知府，今祀乡贤祠。子汝稼，万历己卯举人，知沔阳州，有惠声。。

 家族 
曾祖應永；祖父應偉；父應鯨，母趙氏。慈侍下。兄敬德、弟钟德、懋德。

参考文献

Category:應姓
Category:臨海人
Category:明朝黃州府知府
Category:明朝都察院觀政
Category:明朝刑部主事
Category:明朝刑部員外郎
Category:明朝兵部武选司郎中